דומיניק וסט

דומיניק ג'רארד פה וסט (באנגלית: Dominic Gerard Fe West; נולד ב-15 באוקטובר 1969) הוא שחקן קולנוע וטלוויזיה אנגלי, התפרסם בסרטים "300" ו"שיקגו" ובסדרות הדרמה "הסמויה", "הרומן" והכתר בעונות 5 ו-6 בתור צ'ארלס, נסיך ויילס, בהן כיכב בתפקיד ראשי. וסט נולד בשפילד למשפחה אירית קתולית מרובת ילדים, בנם של מונה וג'ורג' וסט. למד בבית ספר התיכון היוקרתי "איטון קולג'" ביחד עם ראש ממשלת בריטניה דייוויד קמרון. בתו הבכורה של וסט מרטה שיחקה לצידו של פול בטאני בסרט "המצאה". בשנת 2010 התחתן וסט עם המפיקה קת'רין פיצגרלד, לווסט יש איתה 2 בנים, בת אחת וכן יש לו בת ממערכת יחסים קודמת. וסט התחיל את דרכו בקולנוע הבריטי בדרמות המבוססות על המחזות השייקספירים " ריצ'רד השלישי" בתפקיד מלך אנגליה הנרי השביעי ו"חלום ליל קיץ" בתור המאהב הצעיר ליסנדר. ב-1999 השתתף בתפקיד קטן מאוד בשובר הקופות "מלחמת הכוכבים - פרק 1: אימת הפנטום". פרץ לתודעה בשנת 2000 בסרט "28 ימים" בתור ג'ספר, חברה האלכוהוליסט של העיתונאית גוון קאמינגס (סנדרה בולוק). ב-2001 הופיע בתפקיד גיטריסט ההבי מטאל קירק קודי בדרמה המוזיקלית "רוק סטאר". ב-2002 שיחק וסט בסרט המחזמר המצליח "שיקגו" בתור פרד קאסלי המאהב של נערת השעשועים רוקסי הארט (רנה זלווגר). בשנה זו החל וסט גם את תפקידו הראשי בתור הבלש היצירתי ג'ימי מקנולטי בסדרת הדרמה "הסמויה", תפקיד שמילא במשך כשש שנים. הסדרה נחשבת על ידי רבים כיצירת מופת טלוויזיונית ומוכרת בנשימה אחת עם ה"סופרנוס" כחלוצות הרנסאנס של סדרות הטלוויזיה של תחילת המאה ה-21. ב-2003 השתתף בדרמה הרומנטית "חיוך של מונה ליזה" בתור הפרופסור לאיטלקית ביל דאנבר וב-2004 בדרמת המתח "הנשכחים" בתור אש אב לילד שנעלם באורח מסתורי בדומה לגיבורת העלילה טלי פרטה (ג'וליאן מור). בשנת 2007 שיחק וסט בשובר הקופות ההיסטורי "300" וגילם את דמותו של ת'רון, פוליטיקאי ספרטני מושחת האונס את מלכת ספרטה (לנה הידי), הופיע בנוסף בסרט " מקור הרוע" בתור הבלש פסקל פולי החוקר את הרצח שביצע חניבעל לקטר. ב-2008 שיחק בסרט הפעולה "המעניש: אזור מלחמה" בתפקיד בוס המאפיה בילי ראזוטי. ב-2010 הופיע באפוס ההיסטורי האלים "סנטוריון" בתור הגנרל הרומאי טיטוס וירילוס מפקד הלגיון התשיעי. בשנת 2011 שיחק במיני-סדרת הטלוויזיה הבריטית "השעה" של רשת BBC בתפקיד של הקטור מאדן. על תפקיד זה היה מועמד וסט לפרס גלובוס הזהב לשחקן הטוב ביותר - מיני סדרה או סרט טלוויזיה לשנת 2012. בשנת 2022 הצטרף לעונתה החמישית והשישית של הסדרה הכתר בתפקיד הראשי של צ'ארלס, נסיך ויילס. על תפקידו קיבל בשנת 2024 מועמדות לפרס גלובוס הזהב לשחקן הטוב ביותר בסדרת דרמה. ריצ'רד השלישי (1995) כחול אמיתי (1996) אהבותיו של פיקאסו (1996) המהמר (1997) דיאנה ואני (1997) ספייס וורלד: הסרט (1997) חלום ליל קיץ (1999) מלחמת הכוכבים - פרק 1: אימת הפנטום (1999) מזמור חג המולד (1999) 28 ימים (2000) רוק סטאר (2001) ניקולס ניקלבי (2001) שיקגו (2002) חיוך של מונה ליזה (2003) הנשכחים (2004) 300 (2007) מקור הרוע (2007) המעניש: אזור מלחמה (2008) מפעם לפעם (2009 סנטוריון (2010) מגפיים על וייטהול (2010) ג'וני אינגליש חוזר (2011) ג'ון קרטר (2012) ברטון וטיילור (2013) סרט טלוויזיה גאווה (2014) עדות נעורים (2014) גאון (2016) מפלצת הכסף (2016) הריבוע (2017) טומב ריידר (2018) קולט (אנ')‏ (2018) אחוזת דאונטון 2: עידן חדש (2022) Monstrous Beauty (TBA) הסמויה (2002–2008) השעה (2011–2012) הרומן (2014–2019) עלובי החיים (2018–2019) Brassic‏ (2019–הווה) עקורים (2020) המרדף אחרי האהבה (2021) SAS: Rogue Heroes‏ (2022) הכתר (2022–2023) SAS: גיבורים סוררים (2022) מדיה וקבצים בנושא דומיניק וסט בוויקישיתוף דומיניק וסט, ברשת החברתית אקס (טוויטר) דומיניק וסט, במסד הנתונים הקולנועיים IMDb (באנגלית) דומיניק וסט, באתר "אידיבי", מאגר הידע העברי לקולנוע ישראלי ועולמי דומיניק וסט, באתר AllMovie (באנגלית) דומיניק וסט, באתר Rotten Tomatoes (באנגלית) דומיניק וסט, במסד הנתונים הקולנועיים KinoPoisk (ברוסית) דומיניק וסט, באתר MusicBrainz (באנגלית) דומיניק וסט, באתר Discogs (באנגלית) אינה טוקר, דומיניק ווסט (מקנולטי מ"הסמויה"): "לגברים קשה עם פרטנרית חזקה מהם", באתר ynet, 12 בפברואר 2019 BAFTA Television 2024: The Winners and Nominations, www.bafta.org, ‏2024-03-15 (באנגלית) Nominees / Winners, Television Academy (באנגלית)